CELEX: 62014CN0347
Language: lv
Date: 2014-07-18 00:00:00
Title: Lieta C-347/14: Lūgums sniegt prejudiciālu nolēmumu, ko 2014. gada 18. jūlijā iesniedza Verwaltungsgerichtshof (Austrija) – New Media Online GmbH / Bundeskommunikationssenat

22.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 329/5
            
         Lūgums sniegt prejudiciālu nolēmumu, ko 2014. gada 18. jūlijā iesniedza Verwaltungsgerichtshof (Austrija) – New Media Online GmbH/Bundeskommunikationssenat
   
   (Lieta C-347/14)
   2014/C 329/07
   Tiesvedības valoda – vācu
   
      Iesniedzējtiesa
   
   
      Verwaltungsgerichtshof
   
   
      Pamatlietas puses
   
   
      Prasītāja: New Media Online GmbH
   
   
      Atbildētājs: Bundeskommunikationssenat
   
   
      Cits lietas dalībnieks: Federālais kanclers
   
      Prejudiciālie jautājumi
   
   
               1)
            
            
               Vai Eiropas Parlamenta un Padomes 2010. gada 10. marta Direktīvas 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (1), 1. panta 1. punkta b) apakšpunkts ir interpretējams tādējādi, ka izvērtējamā pakalpojuma formas un satura nepieciešamā pielīdzināmība televīzijas apraides formai un saturam ir nodrošināta, ja attiecīga veida pakalpojumi tiek piedāvāti arī televīzijas programmās, kuras var uzskatīt par plašsaziņas līdzekļiem, kuri ir paredzēti plašākas sabiedrības nozīmīgai daļai, un kam tādējādi var būt skaidri izteikta ietekme uz to?
            
         
               2)
            
            
               Vai Eiropas Parlamenta un Padomes 2010. gada 10. marta Direktīvas 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva), 1. panta 1. punkta a) apakšpunkta i) punkts ir interpretējams tādējādi, ka laikrakstu un žurnālu elektroniskas versijas saistībā ar piedāvātā pakalpojuma pamatmērķa izvērtēšanu var attiecināt tikai uz noteiktu daļu, kurā tiek apkopoti galvenokārt īsi videomateriāli, kas citās šā elektroniskā medija tīmekļvietnes daļās tiek izmantoti tikai tiešsaistē pieejamā dienas laikraksta teksta materiālu papildināšanai?
            
         
      (1)  OV L 95, 1. lpp.